H συνεργασία των εκπαιδευτικών με τους γονείς ως παράγοντας πρόληψης της χρήσης νόμιμων και παράνομων εξαρτησιογόνων ουσιών από τους εφήβους
Creators: name: Τσούτση, Κατερίνα Διονυσίου
Publisher: name: Aristotle University of Thessaloniki
Year: 2023
Subjects: Εξαρτήσεις
Σχολείο
Πρόληψη
Γονεϊκή εμπλοκή
Addictions
School
Prevention
Parental involvement

description: Η παρούσα διπλωματική εργασία πραγματοποιήθηκε στα πλαίσια του μεταπτυχιακού προγράμματος σπουδών «ποινικό δίκαιο και εξαρτήσεις». Σκοπός της συγκεκριμένης εργασίας, αποτελεί η έρευνα της ποιότητας της σχέσης και ο βαθμός σύνδεσης και επικοινωνίας των εκπαιδευτικών με τους γονείς, ως παράγοντες πρόληψης πρόδρομων συμπεριφορών εξάρτησης. Μέσα από την εργασία επιχειρείται να αναδειχτούν πλευρές του ρόλου του σχολείου, που ενδέχεται να επηρεάζουν το άτομο σχετικά με τη χρήση και την εξάρτηση από ναρκωτικές ουσίες. Στην προσπάθεια αυτή αναπτύσσεται το θεωρητικό πλαίσιο που αφορά την εφηβεία, την εξάρτηση αλλά και τα οφέλη της γονεϊκής εμπλοκής στο σχολικό πλαίσιο. Επιλέχθηκε η ποιοτική έρευνα ως κατάλληλη μέθοδος για το συγκεκριμένο θέμα. Κατά την περίοδο Ιανουαρίου – Φεβρουαρίου 2023 πραγματοποιήθηκαν δεκατρείς ημιδομημένες συνεντεύξεις σε εκπαιδευτικούς της δευτεροβάθμιας εκπαίδευσης. Τα αποτελέσματα στην έρευνα μας υποστηρίζουν πως μια μεγάλη ομάδα εκπαιδευτικών δεν έχει κατάρτιση όσον αφορά τις εξαρτήσεις. Οι συμμετέχοντες θεωρούν πολύ σημαντική την γονεϊκή εμπλοκή ενώ τονίζουν πως το σχολείο είναι πάντα ανοιχτό να δεχτεί τις οικογένειες. Παρόλα αυτά δεν έχουν συγκεκριμένες δραστηριότητες για να τους εμπλέξουν στην πράξη. Όσον αφορά τις εξαρτησιογόνες ουσίες, οι εκπαιδευτικοί μας απάντησαν πως έχουν παρατηρήσει μόνο την χρήση τσιγάρου. Υπήρχαν περιπτώσεις που οι ίδιοι ή ο διευθυντής μιλούσαν στους μαθητές σχετικά με το συγκεκριμένο θέμα αλλά και με τους γονείς. Συμμετέχοντες δηλώνουν ότι δεν θεωρούν πως είναι στην δική τους αρμοδιότητα να ασχοληθούν με αυτό το κομμάτι. Η αντίδραση των γονέων, όπως οι συμμετέχοντες περιγράφουν, όταν ακούν μια προβληματική συμπεριφορά του παιδιού τους δεν είναι πάντα η ίδια. Υπήρχαν γονείς που πίστευαν τα λεγόμενα του εκπαιδευτικού και προσπαθούσαν να αντιμετωπίσουν το πρόβλημα από κοινού. Υπήρχαν όμως και περιπτώσεις όπου οι γονείς δεν ήθελαν να πιστέψουν αυτά που άκουγαν και αντιδρούσαν άσχημα. Με βάση τα ευρήματα της έρευνας μας αναδεικνύεται η ανάγκη για επιμόρφωση των εκπαιδευτικών σχετικά με τις εξαρτήσεις, και η περαιτέρω προσπάθεια για καλύτερη συνεργασία του σχολείου με την οικογένεια.
description: This thesis was carried out within the framework of the postgraduate study program "Criminal Law and Addictions". The purpose of this work is to investigate the quality of the relationship and the degree of connection and communication between teachers and parents, as factors in the prevention of addictive behaviors. Through the work, an attempt is made to highlight aspects of the role of the school that may influence the individual regarding the use and dependence of narcotic substances. In this effort, the theoretical framework regarding adolescence, dependency and the benefits of parental involvement in the school context is developed. Qualitative research was chosen as an appropriate method for the specific topic. During the period January – February 2023, thirteen semi-structured interviews were conducted with secondary school teachers. The results in our survey support that a large group of teachers have no training in addictions. The participants consider parental involvement very important while stressing that the school is always open to receive families. However, they do not have specific activities to involve them in practice. Regarding addictive substances, the teachers answered that they have only observed the use of cigarettes. There were cases when they or the principal talked to the students about the specific issue and also to the parents. Participants state that they do not consider it their responsibility to deal with this part. The reaction of parents, as the participants describe, when they hear of a problematic behavior of their child is not always the same. There were parents who believed what the teacher said and tried to deal with the problem together. But there were also many cases where the parents did not want to believe what they were hearing and reacted badly. Based on the findings of our research, the need for teacher training on addictions is highlighted, and the further effort for better cooperation between the school and the family.
description: Σε συνεργασία με: Πανεπιστήμιο Λευκωσίας (Κύπρος)